खोता पसोए दा झट गै मन्नी ते गिद्धड़े दे कन्नै चली पेआ। रस्ते चलदे चलदे गिद्धड़ होर मता मता पसेरदा गेया ते खोता बी मता 2 खुश होन लगा। इस चाली दोए हासे-मशकरियां करदे करदे शेरा दी गुफा दे खल्ल जाई पुज्जे। शेरै कोला जरोई निं ते उसने झट गै खोते गी झलवैट मारने दी कीती पर परमात्मा दी मरजी खोता ओदे पंजे हेठ निं आया ते ओ नठी गेआ. इन्नै चिरै गी गिद्धड़ आक्खन लगा जे म्हाराज तुसें ए ते कीता हत्थ आये दा शकार मुआई ओड़ेआ इन्नी तौल करने दी के लोड ही उस्सी भलेआं कोल आई लन देना हा। शेर भलखोए दा आक्खन लग अच्छा इक्क बारी उस्सी फी लेई आन हून निं औं उस्सी जान देङ।